Source: https://www.epi.sk/zz/1998-205
Timestamp: 2020-02-28 02:55:15+00:00

Document:
205/1998 Z. z. Opatrenie Správy štátnych hmotných rezerv Slovenskej republiky o úprave dispozičných oprávnení správ... | Aktuálne znenie
Hľadaj v 205/1998 ×
Opatrenie č. 205/1998 Z. z.Opatrenie Správy štátnych hmotných rezerv Slovenskej republiky o úprave dispozičných oprávnení správcov v zriaďovateľskej pôsobnosti Správy štátnych hmotných rezerv Slovenskej republiky pri nakladaní s majetkom štátu
Účinnosť od 03.07.1998
Aktuálne znenie 03.07.1998
Správy štátnych hmotných rezerv Slovenskej republiky
o úprave dispozičných oprávnení správcov v zriaďovateľskej pôsobnosti Správy štátnych hmotných rezerv Slovenskej republiky pri nakladaní s majetkom štátu
Správa štátnych hmotných rezerv Slovenskej republiky (ďalej len „Správa rezerv“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Toto opatrenie sa vzťahuje na správcov v zriaďovateľskej pôsobnosti Správy rezerv.
a) elektronické nosiče dát (počítače, tlačiarne a iné),
(2) Zostatková hodnota vecí uvedených v odseku 1 sa určí znaleckým posudkom.
(1) Správcovia uvedení v § 1 opatrenia sú oprávnení prevádzať správu hnuteľných vecí štátu bez obmedzenia, ak nadobúdateľmi hnuteľných vecí štátu sú správcovia uvedení v § 1 ods. 1 písm. a) zákona.
(2) Na platnosť zmluvy o prevode správy hnuteľných vecí štátu sa vyžaduje súhlas Správy rezerv vždy, keď správcovia uvedení v § 1 opatrenia prevádzajú hnuteľné veci štátu uvedené v § 2 ods. 1 opatrenia do správy iných správcov, než sú uvedení v § 1 ods. 1 písm. a) zákona.
Na platnosť zmluvy o zámene správy hnuteľných vecí štátu sa vyžaduje súhlas Správy rezerv, keď jedným z účastníkov zmluvy sú iní správcovia, ako sú uvedení v § 1 ods. 1 písm. a) zákona, a predmetom zmluvy o zámene správy sú hnuteľné veci štátu uvedené v § 2 ods. 1 opatrenia.
Na platnosť kúpnej zmluvy sa vyžaduje súhlas Správy rezerv, keď správcovia uvedení v § 1 opatrenia prevádzajú vlastníctvo hnuteľných vecí štátu uvedených v § 2 ods. 1 opatrenia.
Na platnosť zámennej zmluvy sa vyžaduje súhlas Správy rezerv, len keď správcovia uvedení v § 1 opatrenia výmenou dávajú hnuteľné veci štátu uvedené v § 2 ods. 1 opatrenia.
(1) Na platnosť nájomnej zmluvy sa vyžaduje súhlas Správy rezerv, keď správcovia uvedení v § 1 opatrenia prenechávajú majetok štátu do nájmu
a) na dobu neurčitú,
b) na dobu dlhšiu ako päť rokov.
(2) Súhlas Správy rezerv podľa odseku 1 je potrebný aj vtedy, keď správcovia v nájomnej zmluve dohodli v prospech nájomcu právo opakovaného nájmu v súhrne na dobu dlhšiu ako päť rokov.
(3) Súhlas Správy rezerv sa vyžaduje na zmluvy (dohody a pod.), ktorými správcovia uvedení v § 1 opatrenia schvaľujú (povoľujú) nájomcom investičné zásahy (rekonštrukcie, nadstavby, prístavby a pod.) na prenájom majetku štátu, ak nájomcami sú neštátne právnické osoby, prípadne fyzické osoby.
(1) Na platnosť zmluvy o výpožičke nehnuteľných vecí štátu uzavretej správcami uvedenými v § 1 opatrenia sa vyžaduje súhlas Správy rezerv, ak vypožičiavateľmi sú správcovia uvedení v § 1 ods. 1 písm. b), c) a d) zákona.
(2) Súhlas Správy rezerv sa vyžaduje na platnosť zmluvy o výpožičke, ktorou správcovia uvedení v § 1 opatrenia prenechávajú do výpožičky hnuteľné veci štátu iným osobám, ako sú uvedené v § 1 ods. 1 písm. a) zákona.
Toto opatrenie nadobúda účinnosť dňom jeho uverejnenia v Zbierke zákonov Slovenskej republiky.
Ján Dlhopolček v. r.

References: § 8
 § 1
 § 1
 § 1
 § 2
 § 1
 § 1
 § 2
 § 1
 § 2
 § 1
 § 2
 § 1
 § 1
 § 1
 § 1
 § 1
 § 1